
ΑΠΟΦΑΣΕΙ Σ 

Αριθ. Π1/214 (1) 

Προμήθειες σημαντικής οικονομικής ή 
τεχνολογικής αξίας. 


ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ - 
ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α785) «Κυβέρνηση και Κυ¬ 
βερνητικά Όργανα». 


β) Του άρθρου 3 του Ν. 2286/95 (ΦΕΚ 19/Α795) «Προ¬ 
μήθειες του Δημοσίου Τομέα και ρυθμίσεις συναφών θε¬ 
μάτων», όπως αντικαταστάθηκε μετηνπαρ. 3του άρθρου 
8του Ν. 2741/99 (ΦΕΚ 199/Α799). 

γ) Του Π. Δ. 195/95 (ΦΕΚ 102/Α795) «Οργανισμός της 
Γ ενικής Διεύθυνσης Κρατικών Προμηθειών». 

δ) Τουπ.δ. 138/93 (ΦΕΚ58/Α793) «Περί οργανισμού του 
Υπουργείου Εθνικής Οικονομίας». 

ε) Την αριθμ. 399/8/99 απόφαση του Πρωθυπουργού 
και Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης» (ΦΕΚ 198/Β78.3.99). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Γ ια την εφαρμογή του άρθρου 3του Ν. 2286/95, όπως 
αντικαταστάθηκε τηνπαρ. 3του άρθρου 8του Ν. 2741/99: 

1.1. Προμήθειες σημαντικής οικονομικής αξίας θεω¬ 
ρούνται οι προμήθειες ύψους πέντε (5) δις εκατομ. δραχ¬ 
μών και άνω κατά είδος. 

1.2. Προμήθειες σημαντικής τεχνολογικής αξίας θεω¬ 
ρούνται οι προμήθειες που παρουσιάζουν τεχνικές ιδιαι¬ 
τερότητες κατά την παραγωγή τους ή εισάγουν νέα ή 
υψηλή τεχνολογία ανεξαρτήτως ποσού. 

1.3. Στην παρακάτω διαδικασία υπόκεινται οι προμήθει¬ 
ες των φορέων που υπάγονται στις διατάξεις του Ν. 
2286/95 «Περί Προμηθειών του Δημοσίου Τομέα και ρυθ¬ 
μίσεις συναφών θεμάτων», ανεξαρτήτως αν από άλλες 
διατάξεις δεν υπάρχει υποχρέωση ένταξης των προμη¬ 
θειών τους στο ενιαίο Πρόγραμμα Προμηθειών. 

1.4. Με την κατ’ έτος εκδιδομένη εγκύκλιο του Υπουρ¬ 
γείου Ανάπτυξης (Γ.Γ.Εμπορίου), για την κατάρτιση του 
ενιαίου προγράμματος προμηθειών, παρέχονται ειδικό¬ 
τερες οδηγίες σχετικά με την υποβολή των απαιτούμενων 
στοιχείων των προμηθειών που υπόκεινται στην υποχρέ¬ 
ωση αυτής της διαδικασίας. 

1.5. Η διαδικασία επιλογής των προμηθειών σημαντικής 
οικονομικής ή τεχνολογικής αξίας γίνεται ως εξής: 

1.5.1. Η αρμόδια υπηρεσία της Γενικής Γραμματείας 
Εμπορίου επεξεργάζεται τα προγράμματα προμηθειών 
των φορέων και εκτιμά κατ’ αρχήν την δυνατότητα υπα¬ 
γωγής συγκεκριμένων προμηθειών στις διατάξεις του άρ¬ 
θρου 3 του Ν. 2286/95. 

Για το σκοπό αυτό μπορεί να ζητά από τους επί μέρους 
φορείς αναλυτικά στοιχεία για τις προμήθειες σημαντικής 

οικονομικής ή τεχνολογικής αξίας, τα οποία παρέχουν 
υποχρεωτικώς οι φορείς. Επίσης μπορεί να ζητά τη συν¬ 
δρομή τηςΤεχνικής Δ/νσης του ιδίου Υπουργείου ή και 
της αρμοδίας Διεύθυνσης της Γεν. Γραμματείας Βιομη¬ 
χανίας του Υπουργείου Ανάπτυξης. 

1.5.2. Η Επιτροπή Πολιτικής και Προγραμματισμού 
Προμηθειών σταθμίζει τα στοιχεία που τίθενται υπόψη 
της και αναφέρονται στο είδος της προμήθειας, τη σημα¬ 
σία της για το συγκεκριμένο φορέα, την δυνατότητα εκ¬ 
συγχρονισμού του φορέα, την εισαγωγή νέας τεχνολο¬ 
γίας κ.λ.π. και γνωμοδοτεί σχετικά. 

1.5.3. Με κοινή απόφαση των Υπουργών Οικονομικών 
και Ανάπτυξης,που εκδίδεται ύστερα από γνώμη της Επι¬ 
τροπής Πολιτικής Προγραμματισμού Προμηθειών 
(Ε.Π.Π.Π.), επιλέγονται οι προμήθειες που υπάγονται 
στην αρμοδιότητα της επιτροπής που συνιστάται κάθε 
φορά σύμφωνα με τα οριζόμενα στο εδάφιο γ της παρ. 4 
του άρθ. 8 του Ν. 1558/83 και στο άρθ. 3 του Ν. 2286/95, 
όπως αντικαταστάθηκε από την παρ. 3 του άρθρ. 8 του Ν. 
2741/95. 

2. Έργο των επιτροπών. 

2.1. Για τις προμήθειες αγαθών σημαντικής οικονομικής 
ή τεχνολογικής αξίας των φορέων του Δημοσίου Τομέα 
του άρθρου 1 του Ν. 2286/95 αρμόδιες είναι οι επιτροπές 
που συνιστώνται κάθε φορά με απόφαση του Υπουργικού 
Συμβουλίου,σύμφωνα με το εδάφιο γ της παρ. 4 του άρ¬ 
θρου 8 του Ν. 1558/85. 

Στις επιτροπές αυτές συμμετέχουν και εκπρόσωποιτων 
κομμάτων που είναι αναγνωρισμένα στη Βουλή, καθώς 
και δικαστικοί. 

2.2. Οι επιτροπές αποφασίζουν: 

α) Για τη διαδικασία που θα ακολουθηθεί για την πραγ¬ 
ματοποίηση κάθε προμήθειας που φέρεται στην αρμο- 
διότητά τους. 

β) Γ ια τον φορέα που θα διενεργήσει τις σχετικές διαδι¬ 
κασίες. 

γ) Γ ια την κατακύρωση, ανάθεση, ή ματαίωση των προ¬ 
μηθειών. Οι τεχνικές προδιαγραφές των αγαθών αυτών 
συντάσσονται κατ’ αρχήν από τους φορείς, τελούν όμως 
υπό τον έλεγχο και την τελική έγκριση των Επιτροπών. 

3. Συνεδριάσεις των επιτροπών. 

Οι επιτροπές συγκαλούνται σε συνεδρίαση μετά από 
πρόσκληση του Προέδρου τους, ο οποίος καθορίζει και 
τα θέματα που πρόκειται να συζητηθούν. 

Τον Πρόεδρο της επιτροπής, Υπουργό του Υπουργείου 
που είναι αρμόδιο για τη σύναψη και εκτέλεση της σύμ¬ 
βασης ή για την εποπτεία του φορέα που συνάπτει και 
εκτελείτη σύμβαση, σε περίπτωση απουσίας ή κωλύμα¬ 
τος, αναπληρώνει ο Γενικός Γραμματέαςτου Υπουργείου 
αυτού. 

Οι επιτροπές βρίσκονται σε απαρτία όταν τα παρόντα 
μέλη είναι περισσότερα από τα απάντα. Η απαρτία πρέπει 
να υπάρχει σε όλη τη διάρκεια της συνεδρίασης. 

Οι αποφάσεις λαμβάνονται με απόλυτη πλειοψηφία του 
όλου αριθμού των μελών, σε φανερή ψηφοφορία, σε πε¬ 
ρίπτωση δε ισοψηφίας υπερισχύει η ψήφος του Προέ¬ 
δρου. 

Οι αποφάσεις των επιτροπών πρέπει να είναι αιτιολογη¬ 
μένες και να διατυπώνονται σε πρακτικά υπογραφόμενα 
από τον Πρόεδρο, τα μέλη και το Γραμματέα κάθε επι¬ 
τροπής. 

Στα πρακτικά καταχωρούνται και οι τυχόν μειοψηφού¬ 
σες γνώμες. Στις επιτροπές εισηγούνται, για όλα τα θέ¬ 


ματα των αρμοδιοτήτων τους, εκπρόσωποι των Υπουρ¬ 
γείων Εθνικής Οικονομίας και Ανάπτυξης, συνεπικουρού- 
μενοι κάθε φορά από εκπρόσωπο του φορέα για τον 
οποίο προορίζονται τα υπό προμήθεια αγαθά. 

Ο Πρόεδρος κάθε επιτροπής μπορεί να ορίζει ειδικό ει¬ 
σηγητή ή εισηγητές, εφόσον αυτό απαιτείται από τη φύ¬ 
ση του συζητούμενου θέματος. Οι εισηγητές συμμμετέ- 
χουν στις επιτροπές χωρίς δικαίωμα ψήφου. 

Ο Πρόεδρος της επιτροπής μπορεί να προσκαλέσει 
εμπειρογνώμονες, υπηρεσιακούς παράγοντες ή τεχνι¬ 
κούς, να προσέλθουν στη συνεδρίαση αποκλειστικά για 
την παροχή πληροφοριών ή διατύπωση απόψεων σε σχέ¬ 
ση μετά συζητούμενα θέματα. 

4. Διαδικασία. 

Η διεξαγωγή του έργου κάθε επιτροπής περιλαμβάνει 
τα εξής στάδια: 

α) Ενημέρωση της επιτροπής μετά από πρόσκληση του 
προέδρου αυτής, από τον ενδιαφερόμενο φορέα για κά¬ 
θε συγκεκριμένη προμήθεια, (ιστορικό της προμήθειας, 
είδος αγαθού, βασικές τεχνικές προδιαγραφές, προϋπο¬ 
λογισμός, προηγούμενες όμοιες προμήθειες κ.λ.π.). 

β) Απόφαση της επιτροπής για την προώθηση της υπό¬ 
ψη προμήθειας με συγκεκριμένη διαδικασία (ανοικτός 
διαγωνισμός, κλειστός διαγωνισμός κ.λ.π.) και προώθηση 
της διαδικασίας αυτής από το φορέα. 

γ) Υποβολή από το φορέα χρονοδιαγράμματος ενερ¬ 
γειών για την πραγματοποίηση της προμήθειας. 

Ενδεικτικά αναφέρονται: Ημερομηνία σύνταξης τελικών 
προδιαγραφών, έρευνας αγοράς, δημοσίευσης προκήρυ¬ 
ξης ή πρόσκλησης εκδήλωσης ενδιαφέροντος, υποβολής 
προσφορών, ή δηλώσεων ενδιαφέροντος, αξιολόγησης 
προσφορών ή επιλογής δοκίμων κατασκευαστών προμη¬ 
θευτών, έγκρισης από την επιτροπή του πίνακα επιλεγέ- 
ντων, πρόσκλησης αυτών για υποβολή προσφορών κ.λ.π., 
έγκρισης αποτελεσμάτων αξιολόγησης από το φορέα και 
τελικής έγκρισης αυτών απάτην επιτροπή, σύνταξης σύμ¬ 
βασης και έγκρισης αυτής ως αμέσως ανωτέρω. 

δ) Έγκριση από την επιτροπή του υποβληθέντος από 
τον φορέα χρονοδιαγράμματος ενεργειών. 

Στην πορεία, το εγκεκριμένο χρονοδιάγραμμα ενεργει¬ 
ών μπορεί να επικαιροποιείται, ύστερα από εισήγηση του 
φορέα και έγκριση της επιτροπής, ε) Παρακολούθηση 
από την επιτροπή της υλοποίησης του χρονοδιαγράμμα¬ 
τος ενεργειών, βάσει τακτών αναφορών του φορέα και 
έγκριση των βασικών φάσεων της διαδικασίας. 

Ως βασικές φάσεις της διαδικασίας, για την ολοκλήρω¬ 
ση των οποίων απαιτείται η έγκριση της επιτροπής , νο¬ 
ούνται: 

(1.) Η έγκριση της διαδικασίας που θα ακολουθηθεί για 
την πραγματοποίηση της προμήθειας και η επιλογή του 
φορέα που θα προωθήσει τη διαδικασία αυτή. 

(2.) Η έγκριση των τεχνικών προδιαγραφών. 

(3.) Η έγκριση των αποτελεσμάτων της τεχνικής και οι¬ 
κονομικής αξιολόγησης των προσφορών και 

(4.) Η έγκριση του κειμένου της συμβάσεως. 

Η επιτροπή συζητά, εγκρίνει, τροποποιεί ή απορρίπτει 
τις εισηγήσεις του φορέα επί των βασικών φάσεων της 
διαδικασίας προώθησης της προμήθειας. 

Παρεμβαίνει κατά την πορεία κάθε βασικής φάσης, 
εφόσον συντρέχει λόγος και δίδει τις αναγκαίες κατευ¬ 
θύνσεις στον φορέα. στ)Το έργο της επιτροπής περατού- 
ται με την υπογραφή της συμβάσεως από τον φορέα. 

5. Γραμματειακή υποστήριξη των επιτροπών Χρέη 

γραμματέα κάθε επιτροπής εκτελεί υπάλληλος με βαθμό 
Α', υποδεικνυόμενος με τον αναπληρωτή του από τον 
πρόεδρο της επιτροπής. Ο Γραμματέας τηρεί αρχείο 
προσκλήσεων, ημερησίων διατάξεων και Πρακτικών και 
συνυπογράφει με τον πρόεδρο τα πρακτικά, τις αποφά¬ 
σεις και τα έγγραφα της επιτροπής. 

6. Από ισχύος της απόφασης αυτής παύει να ισχύει κά¬ 
θε προηγούμενη που αναφέρεται στο ίδιο θέμα. 

7. Η ισχύςτηςπαρούσης αρχίζει από τη δημοσίευσή της 
στην Εφημερίδα της Κυβερνήσεως. 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΓΙΑΝΝΗΣ ΧΑΡΑΛΑΜΠΟΥΣ 
-♦- 

Αριθμ. Α/52 (2) 

Σύσταση Γραφείου της Εθνικής Επιτροπής 
Ηλεκτρονικού Εμπορίου. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπ’ όψη: 

1. Τις διατάξεις του Νόμου 1558/1985 «Κυβέρνηση και 
Κυβερνητικά Όργανα»(Α' 137). 

2. Τις διατάξεις του Π.Δ. 397/88 «Οργανισμός Υπουργεί¬ 
ου Εμπορίου», όπως τροποποιήθηκε και ισχύει σήμερα. 

3. Τις διατάξεις Π.Δ. 27/96 «Περί συγχώνευσης των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» (Α' 
19). 

4. Τις διατάξεις του Π.Δ. 197/97 «Σύσταση Γενικής 
Γραμματείας Καταναλωτή και καθορισμός των αρμοδιο¬ 
τήτων τους». 

5. Τηνπαράγρ. 4 του άρθρου 2 του νόμου 51/75. 

6. Την κοινή απόφαση του Πρωθυπουργού και Υπουρ¬ 
γού Ανάπτυξης αριθ.399/8.3.99(ΦΕΚ 198Β/8.3.99) «Ανά¬ 
θεση αρμοδιοτήτων στους Υφυπουργούς Ανάπτυξης». 

7. Το γεγονός ότι κρίνεται αναγκαία η σύσταση Γ ραφεί¬ 
ου της Εθνικής Επιτροπής Ηλεκτρονικού Εμπορίου. 

8. Ότι από τη παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Α.- Τη σύσταση στη Γενική Γραμματεία Εμπορίου, του 
Υπουργείου Ανάπτυξης Γ ραφείου της Εθνικής Επιτροπής 
Ηλεκτρονικού Εμπορίου. 

Η οργανική αυτή μονάδα έχει στην αποκλειστική αρμο- 
διότητά της καθ’ οιονδήποτε τρόπο υποστήριξης της 
Εθνικής Επιτροπής Ηλεκτρονικού Εμπορίου. 

Ειδικότερα στις αρμοδιότητες του Γ ραφείου ενδεικτικά 
εντάσσονται: 

1) Η υποβολή σχετικών προτάσεων ή πρωτοβουλιών, 
προκειμένου η Επιτροπή να γνωμοδοτήσει ή να προωθή¬ 
σει θέματα του συγκεκριμένου τομέα, να συμμετάσχει σε 
άλλους φορείς που χειρίζονται συναφή αντικείμενα να 
παρέχει συμβουλευτικές υπηρεσίες ή να συγκροτήσει αά 
άοο ομάδες εργασίας. 

2) Η μελέτη και η υποβολή προτάσεων για την κάλυψη 
τωναναγκώντης οργάνωσης και λειτουργίας της Εθνικής 
Επιτροπής Ηλεκτρονικού Εμπορίου ως και η μέριμνα για 
την πληροφόρηση των δράσεων αυτής. 

3) Η αντιμετώπιση των σχέσεων της Εθνικής Επιτροπής 


Ηλεκτρονικού Εμπορίου μετά ΜΜΕ και η φροντίδα για την 
προβολή του έργου της ως και η ενημέρωση του κοινού. 

4) Η επιμέλεια για την σωστή επικοινωνιακή πολιτική ως 
και η μέριμνα για την προετοιμασία και πραγματοποίηση 
διαφόρων εκδηλώσεων και η έκδοση ενημερωτικών δελ¬ 
τίων για τις δραστηριότητες της Εθνικής Επιτροπής Ηλε¬ 
κτρονικού Εμπορίου και 

5) Η άσκηση κάθε άλλης αρμοδιότητας που ανατίθεται 
στο Γ ραφείο από την Εθνική Επιτροπή Ηλεκτρονικού 
Εμπορίου. 

Β.- Υπάλληλοι υπηρετούντες στις Γεν. Γραμματείες 
Εμπορίου και Καταναλωτή τοποθετούνται και ασκούν 
αποκλειστικά ή παράλληλα καθήκοντα στο Γ ραφείο της 
Εθνικής Επιτροπής Ηλεκτρονικού Εμπορίου. 

Γ - Η παρούσα της οποίας η ισχύς αρχίζει από σήμερα να 
δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 2000 

Ο ΥΦΥΠΟΥΡΓΟΣ 

I. ΧΑΡΑΛΑΜΠΟΥΣ 
-♦- 

Αριθμ. Φ. 12.1/Β3/1432 (3) 

Τροποποίηση και συμπλήρωση διατάξεων της κοινής 
Υπουργικής Απόφασης Φ. 12.1/Β3/5708/97 «Ρύθμιση 
θεμάτων έκδοσης, διάθεσης, διακίνησης και κοστολό¬ 
γησης Πανεπιστημιακών Συγγραμάτων» (Β' 64). 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 23 του Ν. 1268/82 «για τη δομή και λει¬ 
τουργία των ΑΕΙ» (Α' 87). 

β) του άρθρου 22 παρ. 3του Ν.2362/95 «Περί Δημοσίου 
Λογιστικού Ελέγχων και 

Δαπανών του Κράτους κ.λ.π.» (Α' 247). 

γ) του άρθρου 29Ατου Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154) και τροπο¬ 
ποιήθηκε με το άρθρο 1 του Ν. 2469/1997. δ) της παρ. 28 
του άρθρου 14του Ν. 2817/2000 (Α' 78). 

ε) της αρ. Β3/1402/1984 «Έκδοση , διακίνηση και απο¬ 
ζημίωση των συγγραφέων διδακτικών βιβλίων των Α.Ε.Ι» 
Υπουργικής απόφασης (Β' 159). 

στ) την αριθ. 1107147/1239/0006/6-10-96 απόφαση του 
Πρωθυπουργού και Υπουργού Οικονομικών «Ανάθεση 
Αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 922). 

2. Το γεγονός ότι από τις διατάξεις της απόφασης αυ¬ 
τής προκαλείται για το οικονομικό έτος 2000 δαπάνη 
ύψους 6.000.000.000 δραχμών περίπου η οποία θα καλυ¬ 
φθεί από τον Κρατικό Προϋπολογισμό , στον οποίο έγινε 
σχετική πρόβλεψη (Φ. 19-250 ΚΑΕ 1123), αποφασίζουμε: 

Άρθρο 1 

Οι παράγραφοι 2, 3 και 9 της κοινής Υπουργικής από¬ 
φασης Φ.12.1/Β3/5708/97 «Ρύθμιση θεμάτων έκδοσης, 
διάθεσης, διακίνησης και κοστολόγησης Πανεπιστημια¬ 
κών Συγγραμμάτων «(Β' 64), που είχαν αντικατασταθεί και 
προστεθεί με το άρθρο 1 και άρθρο 2 της Υπουργικής 
απόφασης Φ.12.1/Β3/4984/98 (Β' 1102) αντικαθίστανται 
ως ακολούθως: 

«2. Γ ιαταπανεπιστημιακάσυγγράμματατου ελευθέρου 
εμπορίου που διανέμονται στους φοιτητές κατά το ακα¬ 
δημαϊκό έτος 1999-2000 ισχύουν τα εξής: 

α) Ως τιμή κοστολόγησης για τα συγγράμματα που είχαν 
διανεμηθεί κατά το ακαδημαϊκό έτος 1997-98 ή 1998-99 
και είχαν κοστολογηθεί για την ίδια χρονική περίοδο από 
την επιτροπή κοστολόγησης ισχύει η ίδια τιμή κοστολόγη¬ 
σης τους , όπως αυτή αναφέρεται στις οικείες Υπουργικές 
αποφάσεις, με την επιφύλαξη των διατάξεων του εδαφίου 
(δ’) της παραγράφου αυτής, β) Όλα τα συγγράμματα που 
δεν εμπίπτουν στην περίπτωση του εδαφίου (α’) της πα¬ 
ραγράφου αυτής κοστολογούνται από την επιτροπή κο¬ 
στολόγησης πανεπιστημιακών συγγραμμάτων. 

γ) Βελτιωμένες εκδόσεις των συγγραμμάτων του εδα¬ 
φίου (α') της παραγράφου αυτής με ποσοστό βελτίωσης 
τουλάχιστον 20% που βεβαιώνεται από σχετική γνωμοδό¬ 
τηση του οικείου Τομέα ως προς το ποσοτό βελτίωσης κο¬ 
στολογούνται από την επιτροπή κοστολόγησης πανεπι¬ 
στημιακών συγγραμμάτων, εφόσον αυτό ζητηθεί με αίτη¬ 
ση του εκδότη. 

δ) Σε κάθε περίπτωση η τιμή κοστολόγησης των συγ¬ 
γραμμάτων δεν μπορεί να υπερβαίνει το 70% της τιμής 
τους στο ελεύθερο εμπόριο, όπως αυτή δηλώνεται με 
υπεύθυνη δήλωση του εκδότη ή επίσημο τιμοκατάλογο 
που φέρει ημερομηνία έκδοσης και υποβάλλεται με υπεύ¬ 
θυνη δήλωση του εκδότη. Στην περίπτωση που η τιμή 
ενός συγγράμματος του εδαφίου (α') υπερβαίνει το 70% 
της τιμής του στο ελεύθερο εμπόριο, για το ακαδημαϊκό 
έτος 1999-2000 η τιμή του μειώνεται και ορίζεται στο 70% 
της τιμής του στο ελεύθερο εμπόριο. 

ε) Σε περίπτωση διανομής συγκεκριμένου πανεπιστη¬ 
μιακού συγγράμματος κατά το ίδιο ακαδημαϊκό έτος σε 
αριθμό αντιτύπων μεγαλύτερο του χίλια (1.000) , η τιμή 
του όπως ορίζεται με τις ανωτέρω διατάξεις και δημοσι¬ 
εύεται στο Φ.Ε.Κ. μειώνεται για τα επιπλέον αντίτυπα ως 
ακολούθως: 

-Για αριθμό αντιτύπων από 1001 έως 1500 η τιμή κοστο¬ 
λόγησης μειώνεται κατά 10%. 

-Για αριθμό αντιτύπων από 1501 έως 2000 η τιμή κοστο¬ 
λόγησης μειώνεται κατά 20%. 

-Για αριθμό αντιτύπων άνω των 2000 η τιμή κοστολόγη¬ 
σης μειώνεται κατά 30%. 

Σε κάθε περίπτωση απότις ανωτέρω, που ο αριθμόςτων 
διανεμηθέντων συγγραμμάτων υπερβαίνει τα χίλια 
(1.000) αντίτυπα, ο εκδότης υποχρεούται να υποβάλει 
στο Γραφείο Δημοσιευμάτων του οικείου Ιδρύματος 
υπεύθυνη δήλωση του Ν. 1566/86 για τον συνολικό αριθ¬ 
μό αντιτύπων, η οποία θα συνοδεύει τα υπόλοιπα δικαιο- 
λογητικά , που στέλνονται στη Διεύθυνση Οικονομικών 
Υποθέσεων του Υ.Π.Ε.Π.Θ. Η εκκαθάριση της δαπάνης 
πραγματοποιείται με βάση τις τιμές, που προκύπτουν 
σύμφωνα με τις ανωτέρω ρυθμίσεις» 

«3. Αιτήσεις και δικαιολογητικά κοστολόγησης πανεπι¬ 
στημιακών συγγραμμάτων της προηγούμενης παραγρά¬ 
φου υποβάλλονται το αργότερο μέχρι 31.5.-2000.» 

«9. Στην δωρεάν διανομή συγγραμμάτων δεν περιλαμ¬ 
βάνονται: Άτλαντες (εκτός εάν διανέμεται ως κύριο και 
μοναδικό σύγγραμμα σε συγκεκριμένο μάθημα), διδα¬ 
κτορικές διατριβές, λεξικά, βιβλιογραφίες, μονογραφίες 
περιορισμένου αντικειμένου , άρθρα και λοιπά δημοσιεύ¬ 
ματα , κασέτες, ταινίες (νΐϋΕΟ κ.λπ.), δισκέτες , Ωϋ, ντο¬ 
σιέ εργασίας , παιχνίδια, εκδόσεις τέχνης (λευκώματα , 
συλλογές εικόνων, συλλογές σχεδίων κ.λπ.) , περιοδικά, 


εγκυκλοπαίδειες, πανδέκτες , ανακοινώσεις συνεδρίων, 
ανακοινώσεις συμποσίων , πρακτικά συνεδρίων ή ημερί¬ 
δων, πρακτικά σεμιναρίων, συνεντεύξεις , και γενικά υλι¬ 
κό , που δεν μπορεί να θεωρηθεί Πανεπιστημιακό διδακτι¬ 
κό σύγγραμμα». 

Άρθρο 2 

Στην ίδια απόφαση προστίθεται παράγραφος 10 ως 
εξής: 

«ΙΟ.α) Πανεπιστημιακά συγγράμματα, τα οποία έχουν 
εκδοθεί (πρώτη εκτύπωση) και διανεμηθεί για πρώτη φο¬ 
ρά το ακαδημαϊκό έτος 1998-99 με το σύστημα των συγ¬ 
γραφικών δικαιωμάτων θα συνεχίσουν και κατά το ακαδη¬ 
μαϊκό έτος 1999-2000 να διανέμονται με το ίδιο σύστημα. 

β) Πανεπιστημιακά συγγράμματα τα οποία εκδίδονται 
αποκλειστικά για τη δωρεάν διανομή στους φοιτητές και 
δεν διατίθενται στο ελεύθερο εμπόριο οι συγγραφείς αυ¬ 
τών κατά την υποβολή δικαιολογητικών για κοστολόγηση 
δεν υποχρεούνται να αναφέρουν στην υπεύθυνη δήλωση 
τιμή ελευθέρου εμπορίου εφόσον δεν υπάρχει, και επο¬ 
μένως δεν ισχύει στην περίπτωση αυτή ο περιορισμός του 
εδαφίου (δ’) της παραγράφου 2 του άρθρου 1 της πα¬ 
ρούσας απόφασης. Στην ίδια δήλωση ο συγγραφέας δη¬ 
λώνει με ευθύνη του ότι το συγκεκριμένο σύγγραμμα δεν 
διατίθεται στο ελεύθερο εμπόριο κατά το ίδιο ακαδημαϊ¬ 
κό έτος κοστολόγησης.» 

Άρθρο 3 

Οι διατάξεις της Υπουργικής απόφασης Φ.12.1/Β3/ 
5708/97 «Ρύθμιση θεμάτων έκδοσης, διάθεσης, διακίνη¬ 
σης και κοστολόγησης Πανεπιστημιακών συγγραμμά¬ 
των» (Β' 64) καθώς και οι διατάξεις της παρούσης απόφα¬ 
σης ισχύουν για το ακαδημαϊκό έτος 1999-2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθμ. 633 (4) 

Τροποποίηση συστατικής πράξης της Δημοτικής Επιχεί¬ 
ρησης «ΣΑΜΙΑΚΗ ΑΓΟΡΑ-ΑΜΙΓΗΣ ΔΗΜΟΤΙΚΗ ΕΠΙ¬ 
ΧΕΙΡΗΣΗ ΔΗΜΟΥ ΣΑΜΙΩΝ» Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ Β. ΑΙΓΑΙΟΥ 

Έχοντας υπ’ όψη τις διατάξεις: 

1. Του άρθρου 277 του Π.Δ/τος 410/95 «Κωδικοποίηση 
σε ενιαίο κείμενο νόμου με τίτλο Δημοτικός και Κοινοτικός 
Κώδικας των ισχυουσών διατάξεωντου Δ. Κ.Κ»,όπως τρο¬ 
ποποιήθηκαν και συμπληρώθηκαν. 

2. Του Νόμου 2503/1997 «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την Τοπ. 
Αυτ/ση και άλλες διατάξεις». 

3. Την αρ. 1178/6/7/1998 απόφαση του Γ εν. Γ ραμματέα 
Περιφέρειας Βορείου Αιγαίου «Μεταβίβαση αρμοδιοτή¬ 
των» 

4. Το άρθρο 27 του Νόμου 2081/92 σε συνδιασμό με την 
εγκύκλιο αριθ. 550/7/10/92 της Γραμματείας του Υπουρ¬ 
γικού Συμβουλίου που αφορά έλεγχο των δαπανών που 
προκαλούν οι κανονιστικές διοικητικές πράξεις. 

5. Την αριθ. 52685/22.9.88 απόφαση Υπ. Εσωτερικών 
περί σύστασης Δημοτικής Επιχείρησης με την Επωνυμία 
«ΣΑΜΙΑΚΗ ΑΓΟΡΑ - ΑΜΙΓΗΣ ΔΗΜΟΤΙΚΗ ΕΠΙΧΕΙΡΗΣΗ 
ΔΗΜΟΥ ΣΑΜΙΩΝ» όπως τροποποιήθηκε με τις αριθ. 
3463/11/6/92 και 1535/22/3/93 αποφάσεις Νομάρχη Σά¬ 
μου. 

6. Την αριθ. 47/9/2/2000 απόφαση του Δημοτικού Συμ¬ 
βουλίου ΒαθέοςΝ. Σάμου περί τροποποίησης της συστα¬ 
τικής πράξης της Επιχείρησης. 

7. Την από Οκτώβριο 1999 Οικονομοτεχνική Μελέτη 
Σκοπιμότητας του μελετητικού γραφείου «ΡΙεηηίηρ 
Θιηυρ», αποφασίζουμε: 

Τροποποιούμε την αριθ. 52685/22.9.88 απόφαση 
Υπουργού Εσωτερικών περί σύστασης Δημοτικής Επιχεί¬ 
ρησης «ΣΑΜΙΑΚΗ ΑΓΟΡΑ - ΑΜΙΓΗΣ ΔΗΜΟΤΙΚΗ ΕΠΙΧΕΙ¬ 
ΡΗΣΗ ΔΗΜΟΥ ΣΑΜΙΩΝ» η οποία μετά τις τροποποιήσεις 
μετις αριθ. 3463/11.6.92 και 1535/22.3.93 αποφάσεις Νο¬ 
μάρχη Σάμου έχει όπως παρακάτω εκτίθεται: 

1. Συνιστάται στο Δήμο Βαθέος του Νομού Σάμου Επι¬ 
χείρηση με την Επωνυμία «ΣΑΜΙΑΚΗ ΑΓΟΡΑ - ΑΜΙΓΗΣ 
ΔΗΜΟΤΙΚΗ ΕΠΙΧΕΙΡΗΣΗ ΔΗΜΟΥ ΒΑΘΕΟΣ» ως ίδιο νομι¬ 
κό πρόσωπο ιδιωτικού δικαίου το οποίο διέπεται από τις 
διατάξεις των άρθρων 277 έως και 285 του Π.Δ/τος 
410/95. 

2. Σκοπός της Επιχείρησης είναι: 

Η Αναπτυξιακή Εταιρεία του Δήμου Βαθέος καλείται να 
λειτουργήσει δυναμικά, αποτελεσματικά και με κοινωνικό 
αντίκτυπο. Η περιβαλλοντική, πολιτιστική και κοινωνική πο¬ 
λιτική αποτελεί πλέον βασικότατο τομέα παρέμβασης της 
τοπικής αυτοδιοίκησης που προκύπτει τόσο από την έλλει¬ 
ψη της ουσιαστικής παρέμβασης από την πλευρά του κρά¬ 
τους, όσο και από τον καθοριστικό ρόλο που παίζει ο τομέ¬ 
ας αυτός για την ευαισθητοποίηση της τοπικής κοινωνίας. 

Οι σκοποί της Αμιγούς Δημοτικής Επιχείρησης Βαθέος 
είναι: 

• η κατασκευή, συντήρηση και εκμετάλλευση της Δη¬ 
μοτικής Αγοράς της πόλης της Σάμου 

• η εκμετάλλευση κυλικείου και καταστημάτων συνα¬ 
φών επιχειρηματικών δραστηριοτήτων σε υποδομές του 
Δήμου, 

• η λειτουργία δημοτικού τραίνου 

• η κατασκευή και εκμετάλλευση πλαισίων διαφήμισης, 

• η αξιοποίηση περιουσιακών στοιχείων και πόρων του 
Δήμου και των κοινοτήτων για επιχειρηματική χρήση 
όπως κοινοτικά καταστήματα, εκτάσεις κλπ 

• η εκπόνηση πάσης φύσεως μελετών και η τεχνική στή¬ 
ριξη του Δήμου 

• η εκπόνηση, υποβολή, διαχείριση και υλοποίηση προ¬ 
γραμμάτων ΕΕ και λοιπών φορέων του ευρύτερου δημο¬ 
σίου τομέα. 

• η εφαρμογή προγραμμάτων εξυπηρέτησης του πολί¬ 
τη όπως δημοτικό λεωφορείο κλπ 

• η παροχή οποιοσδήποτε υποστήριξης (Λογιστικής- 
Γραμματειακής κλπ) προς τον Δήμο και τα νομικά του 
πρόσωπα 

• η ανάπτυξη του τουρισμού με εφαρμογή δράσεων 
ανάδειξης των πόρων όπως χάραξη διαδρομών, αξιοποί¬ 
ηση παραλιών 

• η εφαρμογή προγραμμάτων σύζευξης τουρισμού και 
περιβάλλοντος με αξιοποίηση δυνατοτήτων προβολής 
της χλωρίδας και πανίδας του Δήμου, 

• αξιοποίηση φυσικών πόρων για τουριστική προβολή 
όπως π.χ. τα σπήλαια, 


• η αξιοποίηση αρχιτεκτονικής κληρονομιάς όπως παλαι¬ 
ούς οικισμούς, πύργους και βίλες για μετατροπή τους σε 
τουριστικούς πόρους ή θύλακες πολιτιστικής προβολής, 

• η αξιοποίηση και ανάδειξη ιστορικών και αρχαιολογι¬ 
κών πόρων του Δήμου, 

• η στήριξη και υποβοήθηση των μικρομεσαίων επιχει¬ 
ρήσεων και ιδιωτικού τομέα του Δήμου. 

• η εφαρμογή ολοκληρωμένων προγραμμάτων οικολο¬ 
γίας και περιβαλλοντικής ευαισθητοποίησης, 

• ο σχεδιασμός και υλοποίηση ολοκληρωμένων προ¬ 
γραμμάτων περιβαλλοντικής διαχείρισης και αναβάθμι¬ 
σης του φυσικού περιβάλλοντος στα πλαίσια που ορίζει η 
Ευρωπαϊκή Ένωση. 

• η υλοποίηση ενεργειών και δράσεων που εντάσσο¬ 
νται σε ένα μακροχρόνιο σχεδίασμά περιβαλλοντικής 
αναβάθμισης με υλοποίηση επιμέρους έργων (τεχνικά κυ¬ 
ρίως) που στοχεύουν στην συνολική διαχείριση του φυσι¬ 
κού και δομημένου περιβάλλοντος, 

• η εφαρμογή προγράμματος ανακύκλωσης με διαλο¬ 
γή στην πηγή και προγραμμάτων καθαριότητας και κα¬ 
λαισθησίας 

• η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική των οι- 
κισμώντην συντήρηση του πρασίνου και την επέκτασή του, 

• η αναδάσωση περιοχών, 

• η φύλαξη περιοχών με τυπικές ομάδες φύλαξης, ή 
εθελοντικές ομάδες 

• η κατασκευή έργων προστασίας και αναβάθμισης του 
φυσικού και δομημένου περιβάλλοντος, 

• η αναβάθμιση της πολιτιστικής παιδείας του πληθυ¬ 
σμού με ενέργειες διατήρησης και ανάδειξης της πολιτι¬ 
στικής κληρονομιάς, 

8 η δημιουργία πολιτιστικών κέντρων και η οργάνωση 
συναφών εκδηλώσεων, 

• η διοργάνωση εκδηλώσεων που έχουν περιοδικό ή 
ετήσιο χαρακτήρα όπως πανηγύρια κλπ με στόχο την δια¬ 
τήρηση και ανάδειξη των εθίμων στην περιοχή, 

• η λειτουργία Σχολών Μουσικής, χορού και εικαστικής 
δημιουργίας, θεατρικής αγωγής και άλλων υποδομών πο¬ 
λιτιστικής παιδείας. 

• η αξιοποίηση της πολιτιστικής και αρχιτεκτονικής 
υποδομής του Δήμου για μετατροπή τους σε στέκια νεο¬ 
λαίας, βιβλιοθήκες, μουσεία κλπ, 

• η λειτουργία δημοτικού κινηματογράφου, τμημάτων 
ΜΜΕ όπως νίάθο ΙΙίθαΙθΓε, τμημάτων τηλεόρασης και πο¬ 
λυμέσων και συναφών υποδομών, 

• η δημιουργία δημοτικού ιατρείου και η εν γένη στήρι¬ 
ξη των πληθυσμών της περιοχής, 

• η προώθηση της μέριμνας στις ομάδες του πληθυ¬ 
σμού, 

• η κοινωνική αρωγή και έμπρακτη βοήθεια στα άτομα 
ή τις ομάδες πληθυσμού που αντιμετωπίζουν δυσκολίες 
διαβίωσης και λειτουργίας στα πλαίσια του Δήμου, 

• η δημιουργία δομών στήριξης των ανέργων και εργα¬ 
σιακά αποκλεισμένων, 

• η άσκηση προληπτικής ιατρικής σε ομάδες πληθυ¬ 
σμού, 

• η οργάνωση και λειτουργία χώρων φύλαξης παιδιών 
και εκπαίδευσης παιδιών εργαζομένων γυναικών όπως 
παιδικοί σταθμοί, βρεφονηπιακοί σταθμοί κλπ. 

• η έμπρακτη υποστήριξη των ΑΜΕΑ του Δήμου με την 
υλοποίηση δράσεων και προγραμμάτων κοινωνικής ένταξης 
και αποδοχής, εργασιακής ένταξης και υποβοήθησής τους, 

• η κατασκευή και λειτουργία παιδικών κατασκηνώσεων, 

• η διοργάνωση περιοδειών για την προβολή της ευρύ¬ 
τερης περιοχής και της πόλης με την λειτουργία δημοτι¬ 
κού τραίνου, 

• η στήριξη γερόντων με εφαρμογή προγραμμάτων 
βοήθειας στο σπίτι και λειτουργία δομών υποστήριξής 
τους, 

• η οργάνωση και διαχείρηση των αθλητικών χώρων και 
γηπέδων, η συνεργασία με τους γυμναστές των, σχολεί¬ 
ων και τα αθλητικά σωματεία. 

3. Διοίκηση: Η Επιχείρηση διοικείται από επταμελές 
(7μελές) διοικητικό συμβούλιο, σύμφωνα με τις διατάξεις 
του άρθρου 278 του Π.Δ/τος 410/95. 

4. Η Διάρκεια της Επιχείρησης ορίζεται πενήντα (50) 
χρόνια από την δημοσίευση της τροποποιητικής πράξης 
στην εφημερίδα της Κυβερνήσεως. 

5. Έδρα της Επιχείρησης είναι ο Δήμος Βαθέος στην 
πόλη της Σάμου. 

6. Τα περιουσιακά στοιχεία που διαθέτει ο Δήμος στην 
Επιχείρηση όπως αποτιμήθηκαν σύμφωνα με τις διατά¬ 
ξεις του άρθρου 9 του Νόμου 2190/94 είναι η κυριότητα 
οικοπέδου μετά κτίσματος του Δήμου Βάθέος εμβαδού 
425,25 τ.μ. 

7.0 Δήμος Βαθέος διαθέτει στην επιχείρηση χρηματικό 
ποσό 35.000.000 δρχ. ως αρχικό κεφάλαιο. 

8. Πόροι της Επιχείρησης είναι: τα έσοδα από την εκμε¬ 
τάλλευση των καταστημάτων της Δημ. Αγοράς και γενικά 
από την άσκηση της δραστηριότητάς της, οι πρόσοδοι 
από την περιουσία της, δάνεια κληρονομιές εισφορές, 
δωρεές και λοιπές επιχορηγήσεις. 

9. Η Επιχείρηση διαλύεται με απόφαση του Δημοτικού 
Συμβουλίου, με την απόλυτη πλειοψηφία των μελών του, 
όταν λήγει χωρίς να παραταθεί η διάρκεια της επιχείρη¬ 
σης. Την διάλυση της επιχείρησης ακολουθεί η εκκαθάρι¬ 
ση. Εκτός από την περίπτωση πτώχευσης, η εκκαθάριση 
γίνεται από εκκαθαριστές που ορίζει το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. Το 
υπόλοιπο περιέρχεται στο Δήμο Βαθέος. 

10. Η συγκρότηση, η λειτουργία και οι αρμοδιότητες 
των οργάνωντης διοίκησης, η οργάνωση, η λειτουργία, η 
διαχείριση και εποπτεία της επιχείρησης διέπονται από 
τις διατάξεις: α) των άρθρων 277-285 του Δ.Κ.Κ Π.Δ 
410/95 β) το αρ. 291 του Π.Δ. 520/88 γ) την αρ. 
25027/9/4/84 απόφαση Υπ. Εσωτερικών και δ) του άρ¬ 
θρου 5 παρ. 11 του Νόμου 2309/95. 

Από τις διατάξεις της παραπάνω απόφασης έχει προη- 
γηθεί δαπάνη σε βάρος του προϋπολογισμού του Δήμου 
Βαθέος, ποσό 35.000.000 δρχ. ως αρχικό κεφάλαιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 20 Μαρτίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΜΑΡΙΑ ΣΤ ΑΘ Ο Π ΟΥΛΟΥ 

- ♦ - 

(5) 

Χορήγηση άδειας κυκλοφορίας φαρμακευτικού 
ιδιοσκευάσματος ΟΕΙΩΑΟΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 9047/7.3.2000 του ΕΟΦ χορηγή¬ 


θηκε, βάσει των διατάξεωντου άρθρ. 3 της παρ. 1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα ΟϋΩΑΟΙΝ. 

Δραστικές ουσίες: ΟϋΝΩΑΜΥΟΙΝ. 

Μορφές: Λοσιόν 1%. 

Δικαιούχου σήματος: ΒΙΑΝΕΞ ΑΕ. 

Υπεύθυνου κυκλοφορίας: ΒΙΑΝΕΞ ΑΕ. 

Ο Πρόεδρος 
ΧΑΡ. ΜΟΥΤΣΟΠΟΥΛΟΣ 

-Φ- 

( 6 ) 

Χορήγηση άδειας κυκλοφορίας φαρμακευτικού 
ιδιοσκευάσματος ΒΕΝΝΙΕ ΩΙΙΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 24011 /99/6.3.2000 του ΕΟΦ χορη¬ 
γήθηκε, βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΒΕΝΝΙΕ ΩυΟ. 

Δραστική ουσία: ΑίΟΙΝΙΟ ΑΟΙΩ + ΟΑΙΧίυΜ ΟΑΒΒΟΝ- 
ΑΤΕ+ ΜΑΟΝΕΒΙΩΜ ΟΑΒΒΟΝΑΤΕ. 

Μορφή: Μασώμενο δισκίο (300 + 1250+147)πις|/ΤΑΒ. 

Δικαιούχους σήματος: ΒΟΟΗΕ ΟΟΝδυΜΕΒ ΗΕΑΕΤΗ 
(ννΟΒΙΩννίΩΕ) Ι_Τϋ, ΕΛΒΕΤΙΑ. 

Υπεύθυνος κυκλοφορίας: ΒΟΟΗΕ ΗΕΕΙΑ3 ΑΕ. 

Ο Πρόεδρος 
ΧΑΡ. ΜΟΥΤΣΟΠΟΥΛΟΣ 

-Φ- 

(7) 

Χορήγηση άδειας κυκλοφορίας του ραδιοφαρμακευ- 
τικού ιδιοσκευάσματος ΜΕΩΒΟΤΕΟ-3. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 43524/99/1.3.2000 του ΕΟΦ χο¬ 
ρηγήθηκε, βάσει των διατάξεων του αρθρ. 3 της Κοινής 
Υπουργικής Απόφασης Α6/3114/92, η άδεια κυκλοφορίας 
του ραδιοφαρμακευτικού ιδιοσκευάσματος ΜΕΩΒΟΤΕΟ-3. 

Δραστική ουσία: ΜΕΤΗΥΕΕΝΕΩΙΡΗΟ3ΡΗΟΝΙ0 ΑΟΙΩ, 
ϋΙ30ϋΐυΜ 5ΑΙ_Τ. 

Μορφή: Κόνις για ενέσιμο διάλυμα 12.5πις|/νΐΑ1_. 

Δικαιούχου σήματος: ΑΜΕΒ3ΗΑΜ 50ΒΙΝ 5ΒΙ_, ΙΤΑΕΥ. 

Υπεύθυνου κυκλοφορίας: ΝΥΟΟΜΕΩ ΗΕΙΈΑ5 3Α. 

Η Διευθύντρια 
ΙΟΥΛΙΑ ΓΙΩΤΑΚΗ 

-Φ- 

( 8 ) 

Χορήγηση άδειας κυκλοφορίας κτηνιατρικού φαρμακευ¬ 
τικού ιδιοσκευάσματος ΡΐυΝΙΧΙΝ/ΝΟΒΒΒΟΟΚ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις μας με αρ. 9131/6.3.2000 του ΕΟΦ 
χορηγήθηκε, βάσει των διατάξεωντου αρθρ. 6της Κοινής 
Υπουργικής Απόφασης 310584/98, η άδεια κυκλοφορίας 
του κτηνιατρικού φαρμακευτικού ιδ/σματος 
ΡΕΙΙΝΙΧΙΝ/ΝΟΒΒΒΟΟΚ. 

Δραστικές ουσίες: ΡΕυΝΙΧΙΝ ΜΕΟΐυΜΙΝΕ. 

Μορφή: Ενέσιμο διάλυμα. 

Δικαιούχου σήματος: ΝΟΒΒΒΟΟΚ Ι.ΑΒ. Ι_Τϋ ΙΒΕΙ-ΑΝΩ. 
Υπεύθυνου κυκλοφορίας: ΣΤΑΥΡΙΝΙΑΔΗΣ ΖΑΝΝΕΤΟΣ 
ΕΛΛΑΣ ΕΠΕ. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

Ο) 

Χορήγηση άδειας κυκλοφορίας κτηνιατρικού φαρμακευ¬ 
τικού ιδιοσκευάσματος ΡΒΑΖΙ0υΑΝΤΕΙ_/ΑΙ_ΓΑ3ΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις μας με αρ. 9363/8.3.2000 του ΕΟΦ 
χορηγήθηκε, βάσει των διατάξεων του αρθρ. 6της Κοινής 
Υπουργικής Απόφασης 310584/98, η άδεια κυκλοφορίας 
του κτηνιατρικού φαρμακευτικού ιδ/σματος ΡΒΑΖΙ- 
ΟυΑΝΤΕί/ΑΕΡΑΒΑΝ. 

Δραστικές ουσίες: ΡΒΑΖΙΟυΑΝΤΕΙ. 

Μορφή: Δισκία. 

Δικαιούχου σήματος: ΑΕΓΑ5ΑΝ ΙΝΤΕΒΝ. Βν ΟΛΛΑΝ¬ 
ΔΙΑ. 

Υπεύθυνου κυκλοφορίας: ΑΟΒΟδΕΕϋ ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 

-♦- 

( 10 ) 

Χορήγηση άδειας κυκλοφορίας φαρμακευτικού 
ιδιοσκευάσματος ΡΒΑΧΙΡΑΒΙΝΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις με αρ. 8582, 8583/3.3.2000 του ΕΟΦ 
χορηγήθηκε, βάσει των διατάξεων του άρθρου 3 της πα¬ 


ραγράφου 1 της Κοινής Υπουργικής Απόφασης 
Α6/9392/91, άδεια κυκλοφορίας στο φαρμακευτικό ιδιο¬ 
σκεύασμα ΡΒΑΧΙΡΑΒΙΝΕ. 

Δραστική ουσία: ΝΑϋΒΟΡΑΒΙΝ ΟΑΕΟΙΙΙΜ. 

Μορφή: Ενέσιμο διάλυμα 3.800 ΐυ 3ηΙί-Χ3/0.4ΜΙ_ & 
7.600 ΐυ 3Πΐί-Χ3/0.8ΜΕ. 

Δικαιούχους σήματος: 3ΑΝΟΡΙ 5.Α, ΓΑΛΛΙΑΣ. 

Υπεύθυνος κυκλοφορίας: 3ΑΝΟΡΙ \Λ/ΥΝΤΗΒΟΡ ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 
-♦- 

( 11 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος (Προϊόν αίματος) ΗυΜΑΝ ΑίΒΙΙΜΙΝ/ 
ΚΡΑΤΙΚΟ ΚΕΝΤΡΟ ΑΙΜΟΔΟΣΙΑΣ & ΠΑΡΑΣΚΕΥΗΣ ΠΑ¬ 
ΡΑΓΩΓΩΝ ΑΙΜΑΤΟΣ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 28885/99/17.2.2000 του ΕΟΦ χο¬ 
ρηγήθηκε, βάσει των διατάξεων του άρθρου 3 της παρα¬ 
γράφου 1 της Κοινής Υπουργικής Απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
(Προϊόν Αίματος) ΗυΜΑΝ ΑΙΒΙΙΜΙΝ. 

Δραστική ουσία: ΗυΜΑΝ ΑΙΒυΜΙΝ 

Μορφή: Διάλυμα για ενδοφλέβια έγχυση 20%. 

Δικαιούχους σήματος: ΚΡΑΤΙΚΟ ΚΕΝΤΡΟ ΑΙΜΟ¬ 
ΔΟΣΙΑΣ ΚΑΙ ΠΑΡΑΣΚΕΥΗΣ ΠΑΡΑΓΩΓΩΝ ΑΙΜΑΤΟΣ. 

Υπεύθυνος κυκλοφορίας: ΚΡΑΤΙΚΟ ΚΕΝΤΡΟ ΑΙΜΟ¬ 
ΔΟΣΙΑΣ ΚΑΙ ΠΑΡΑΣΚΕΥΗΣ ΠΑΡΑΓΩΓΩΝ ΑΙΜΑΤΟΣ. 

Η Διευθύντρια 
ΒΑΣ. ΡΕΒΙΘΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θί. 0 τ 
θ-ΓΠ3ίΙ: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































